CELEX: C2006/096/08
Language: fi
Date: 2006-04-22 00:00:00
Title: Asia C-73/06: Finanzgericht Kölnin  19.1.2006  tekemällään päätöksellä esittämä ennakkoratkaisupyyntö asiassa Planzer Luxembourg Sàrl vastaan Bundeszentralamt für Steuern

22.4.2006   
            
            
               FI
            
            
               Euroopan unionin virallinen lehti
            
            
               C 96/5
            
         Finanzgericht Kölnin 19.1.2006 tekemällään päätöksellä esittämä ennakkoratkaisupyyntö asiassa Planzer Luxembourg Sàrl vastaan Bundeszentralamt für Steuern
   (Asia C-73/06)
   (2006/C 96/08)
   Oikeudenkäyntikieli: saksa
   Finanzgericht Köln on pyytänyt 19.1.2006 tekemällään päätöksellä, joka on saapunut yhteisöjen tuomioistuimeen 8.2.2006, Euroopan yhteisöjen tuomioistuimelta ennakkoratkaisua asiassa Planzer Luxembourg Sàrl vastaan Bundeszentralamt für Steuern seuraaviin kysymyksiin:
   
               1)
            
            
               Onko jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt, 6 päivänä joulukuuta 1979 annetun neuvoston kahdeksannen arvonlisäverodirektiivin 79/1072/ETY (1) liitteessä B olevan mallin mukaisella elinkeinonharjoittajaa koskevalla todistuksella sellainen sitova vaikutus tai luodaanko sillä sellainen ehdoton olettama, että elinkeinonharjoittajan on katsottava sijoittautuneen todistuksen myöntäneeseen valtioon?
            
         
               2)
            
            
               Mikäli ensimmäiseen kysymykseen vastataan kieltävästi,
               tulkitaanko kolmannentoista arvonlisäverodirektiivin 1 artiklan 1 kohdassa tarkoitettua käsitettä ”taloudellisen toiminnan kotipaikka” siten, että sillä tarkoitetaan
               paikkaa, jossa yhtiöllä on sääntömääräinen kotipaikka, vai
               paikkaa, jossa tehdään liikkeenjohdolliset päätökset, vai
               paikkaa, jossa päätetään tavallisesta operatiivisesta päivittäisestä liiketoiminnasta?
            
         
      (1)  EYVL L 331, s. 11.